《杨花》
宋代·舒岳祥

断茸冉冉青楼外，浮影悠悠紫陌间。
晴日暖几真得所，游丝野马与俱閒。
舞经林苑莺衔去，飞去帘栊燕掠还。
莫把芦花来比拟，秋深客子更愁颜。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。